**Referat samarbejdsmøde torsdag den 17.november 2022 kl.19.30.**

Deltagere fra Kongeå Rideklubs bestyrelse: Karina Josefsen, Hanne Josefsen, Maiken Brarup, Lene Havgaard, Nanette Schou og fra Støtteklubben Trine Lynddahl og ejerne af Jedstedvej 41.

Referent: Trine Lynddahl

Hanne byder velkommen og fremlægger klubbens ønsker for punkter til dialog på mødet: ny lejekontrakt og samarbejde.

Hanne påpeger, at deadline den 30.11.2022 for elementer i lejekontrakten ift tilskud fra Esbjerg Kommune.

Simon beder om ordet og sætter med hans egne ord et ultimatum:

Ny kontrakt, gælder et år ad gangen, gældende fra 1.1.2023.

Kr. 12.000/mdr leje for lille ridehal inkl strøm og opbevaringssteder og rytterstue. Lejen gælder i det tidsrum, der er elevskole.

Leje ridehus og øvrige faciliteter kr. 2000,- /dag ved stævner eller arrangementer.

Rytterstue kr. 500,- pr arrangement

Boksleje kr. 2000/mdr/boks.

Leje udover det i kontrakten anførte skal varsles i god tid.

Sponsorskilte må blive hængende i den store hal og klubben inddrage penge herfor.

Nounou og Simon ønsker at overtage driften af stedet, herunder den fuldstændige drift af den store hal.

Nounou og Simon ønsker en tilbagemelding fra bestyrelsen med fremmøde af formand og næstformand om en uge.

Referent Trine beder Simon og Nounou om at få tilsendt de nye vilkår på skrift, så de kan blive skrevet ind i dagens mødereferat. Dette accepterer de.

Herefter forlader Nounou og Simon mødet kl. 19.45.

Bestyrelsen debatterer herefter ejernes betingelser.

Bestyrelsen vurderer ikke, at det vil være økonomisk ansvarligt at underskrive en ny lejekontrakt på Kongeå Rideklubs vegne på de nye betingelser, som giver klubben ændrede økonomiske vilkår. Bestyrelsen opsætter et budget ud fra de nye vilkår og det giver et stort negativt resultat. Det kommunale tilskud vil blive påvirket i høj grad, ligeledes klubbens indtjening på facilitetskort, medlemskab, stævner og øvrige arrangementer.

Bestyrelsen beslutter at melde skriftligt tilbage til ejerne. Der udarbejdes et skriv, som sendes dd.

Bestyrelsen beslutter at indkalde til ekstraordinær generalforsamling onsdag den 30.11.2022

kl.19 og med 2. ekstraordinære generalforsamling onsdag den 14.deceember 2022 kl. 19.

**Tillæg til referatet, noteret den 29.11.2022:**

Referenten har anmodet om at få tilsendt de nye betingelser fra ejerne på skrift, som aftalt på mødet. Jvf ovenstående.

Anmodning sendt skriftligt på både messenger og mail til både Nounou Schmidt og Simon Johansen hhv fredag den 25.11.2022 og lørdag den 26.11.2022 med svarfrist mandag den 28.11.2022 aht offentliggørelse af referatet.

Tirsdag den 29.11 .2022 rykker referenten for svar. Ubesvarede opkald fra begge parter.

Nounou svarer tilbage på messenger, at de vil fremlægge det på generalforsamlingen.

Bestyrelsen tager svaret til efterretning.